4. Գրավոր քննության հարցերը մշակողը պարտավոր է գաղտնի պահել, գրավոր քննության հարցերը, պատասխանները, ինչպես նաեւ որեւէ այլ ձեւով չնպաստել հավակնորդի կողմից գրավոր քննության հարցերին պատասխանելուն: Բարձրագույն դատական խորհուրդը պարտավոր է ապահովել այնպիսի գործընթաց որով կերաշխավորվի գրավոր քննության հարցերի գաղտնիությունը մինչեւ գրավոր քննությունների սկիզբը: Գրավոր քննության հարցերի մշակումը չի կարող հանձնարարվել Բարձրագույն դատական խորհրդի անդամներին կամ Դատական դեպարտամենտին: Գրավոր քննության հարցերը մշակած անձինք չեն կարող ընդգրկվել այդ հարցերի հիման վրա իրականացված գրավոր քննությունների արդյունքների գնահատմանը: